**INDOKOLÁS**

**Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló rendelet tervezet**

**I. Általános indokolás**

A Képviselő-testület a 2015. szeptember 10. napján megtartott ülésén fogadta el Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendeletét (továbbiakban: HÉSZ), melyet több alkalommal a 2/2017. (II. 3.) önk. r., 5/2018. (II.15.) önk. r., 15/2019.(X. 11). önk. r.,5/2020. (IV. 29.) önk. r., 4/2021. (III. 26.) önk. r., 9/2021. (VIII. 27.) önk. rendeletekkel módosított.

A Képviselő-testület a 10/2022. számú határozatával kezdeményezte a város hatályos településrendezési eszközeinek módosítását egy részterületen. A módosítás a Kiskőrös, 2711 hrsz-ú kivett sporttelep rendeltetésű ingatlanon lévő görkorcsolya- műjégpálya tervezett bővítési területén az építési hely korrekciója/pontosítása. A településfejlesztési koncepcióról, az integrált településfejlesztési stratégiáról, és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 32 § (6a) bekezdés c) pontjának cc) alpontja alapján a módosítási eljárás állami főépítészi eljárás keretében került lefolytatásra.

**II. Részletes indokolás**

A rendelet tervezet a HÉSZ 1. számú mellékletének B4 tervlapját módosítja, az alábbiak alapján:

1. **§-hoz**

A HÉSZ 1. mellékletének B4 tervlapja tartalmazza a Kiskőrös 2711 hrsz-ú ingatlan területén a beruházás/bővítés építési helyszínét.

**2. §-hoz**

Hatályba léptető rendelkezést tartalmaz. A településfejlesztési koncepcióról, az integrált városfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43. § (1) bekezdés c) pontja szerint az állami főépítészi eljárás esetén, a településrendezési eszköz az elfogadást követő napon léptethető hatályba.